CELEX: 62020TN0680
Language: fi
Date: 2020-11-11 00:00:00
Title: Asia T-680/20: Kanne 11.11.2020 – Novelis v. komissio

18.1.2021   
            
            
               FI
            
            
               Euroopan unionin virallinen lehti
            
            
               C 19/64
            
         
      Kanne 11.11.2020 – Novelis v. komissio
      (Asia T-680/20)
      (2021/C 19/69)
      Oikeudenkäyntikieli: englanti
      
         Asianosaiset
      
      
         Kantaja: Novelis Inc. (Mississauga, Ontario, Kanada) (edustajat: asianajajat S. Völcker, T. Caspary ja R. Benditz)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaan tai osittain komission asiassa nro M.9076 – Novelis/Aleris 31.8.2020 antaman päätöksen, jolla se hylkäsi Novelisin pyynnön määräajan pidentämisestä yhdellä kuukaudella Novelis/Aleris -sitoumusten 49 kohdan mukaisesti
               
            
                  —
               
               
                  velvoittamaan komissio korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisen päätöksen antoi kilpailun pääosaston varapääjohtaja eikä komission jäsenten kollegio kollegiaalisen päätöksenteon periaatteen vastaisesti.
               
            
                  2)
               
               
                  Toinen kanneperuste, jonka mukaan kantajan oikeutta tulla kuulluksi on loukattu.
               
            
                  3)
               
               
                  Kolmas kanneperuste, jonka mukaan päätöksen perustelut ovat puutteelliset, joten kantaja ei voi käyttää tehokkaasti puolustautumisoikeuksiaan.
               
            
                  4)
               
               
                  Neljäs kanneperuste, jonka mukaan riidanalaisessa päätöksessä on useita ilmeisiä arviointivirheitä ja siinä jätetään huomiotta se, että kantajalla on hyvä syy määräajan pidentämistä koskevan pyynnön esittämiseen. Kantaja väittää lisäksi, että kun otetaan huomioon riidanalaisen päätöksen oikeudelliset vaikutukset ja useiden vähemmän rajoittavien keinojen olemassaolo, sillä loukataan suhteellisuusperiaatetta.